cyanic-selkie/wikianc huggingface dataset:
আল হাদা জেলা
আল-হাদা জেলা (مديرية الحداء ) হল ইয়েমেনের ধামার গভর্নরেটের একটি জেলা। ২০০৩ সালের হিসাবে এ জেলার জনসংখ্যা ১৪৩১০০ জন।
অ্যালান স্মিথ (দ্ব্যর্থতা নিরসন)
অ্যালান স্মিথ দ্বারা আরও বোঝানো হতে পারেঃ
ঝরনা থাপা
ঝরনা থাপা ( झरना थापा) হলেন একজন নেপালি চলচ্চিত্র অভিনেত্রী, চলচ্চিত্র প্রযোজক এবং চলচ্চিত্র পরিচালক।  তিনি অসংখ্য নেপালি চলচ্চিত্রে প্রধান  নারী চরিত্রে অভিনয় করেছেন। তিনি ১৯৯৮ সালে নির্মিত ধরম সংকত  চলচ্চিত্রে অভিনয়ের জন্য সমালোচকদের প্রশংসা কুড়িয়েছিলেন।
দীর্ঘ ২০ বছর নেপালি চলচ্চিত্রে কাজ করার পরে তিনি চলচ্চিত্র পরিচালক হিসাবে কাজ শুরু করেছিলেন। তার প্রথম পরিচালিত চলচ্চিত্র এ মেরো হুজুর ২, যা ২০১৭ সালের সেপ্টেম্বরে প্রকাশিত হয়েছিল।
প্রাথমিক জীবন
ঝরনা থাপা ১৯৮৮ সালের ২৮ শে মার্চ নেপালের প্যুঠান শহরে জন্মগ্রহণ করেছিলেন। তার প্রকৃত নাম ঝরনা বাজাচার্য।
চন্দ্রমা দেবী অগ্রহরি
চন্দ্রমা দেবী অগ্রহারি ভারতের উত্তর প্রদেশের আমেঠি নগর পঞ্চায়েতের দুবার নির্বাচিত সভাপতি। তিনি শিল্পপতি এবং ভারতীয় জনতা পার্টির নেতা রাজেশ অগ্রহরির স্ত্রী।
কর্মজীবন
নভেম্বর ২০১৩-এ, তিনি নগর পঞ্চায়েত নির্বাচনে আমেঠি নির্বাচনী এলাকা থেকে স্বতন্ত্র প্রার্থী হিসেবে ২০৮৫ ভোটের ব্যবধানে জয়ী হন, নিকটতম প্রার্থী মোহাম্মদ লায়েককে পরাজিত করেন।
নভেম্বর ২০০৬ থেকে এখন পর্যন্ত, তিনি উত্তরপ্রদেশ রাজ্যের আমেঠি নগর পঞ্চায়েতের প্রতিনিধিত্বকারী বর্তমান সভাপতি। চন্দ্রমা দেবী ১৩ ফেব্রুয়ারী ২০০৪ থেকে রাজেশ মাসালার এবং ২৬ এপ্রিল ২০১২ থেকে রাজেশ মিল্ক প্রাইভেট লিমিটেডের একজন পরিচালক এবং নিবন্ধিত অনুমোদিত প্রতিনিধি।
দামগানের জামে মসজিদ
দামগানের জামে মসজিদ আব্বাসীয় খিলাফত - সেলজুক রাজবংশের সাথে সম্পর্কিত এবং এটি দামগানে অবস্থিত।
রাকিব হোসেন
রাকিব হোসেন (জন্ম: ২০ নভেম্বর ১৯৯৮) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলে থাকেন।
২০১৭–১৮ মৌসুমে, বাংলাদেশী ক্লাব ভিক্টোরিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১৮–১৯ মৌসুমে তিনি রহমতগঞ্জে যোগদান করেছেন, রহমতগঞ্জের হয়ে তিনি ২২ ম্যাচে ৩টি গোল করেছেন। পরবর্তীকালে, তিনি চট্টগ্রাম আবাহনী এবং ঢাকা আবাহনীর হয়ে খেলেছেন। ২০২২–২৩ মৌসুমে, তিনি ঢাকা আবাহনী হতে বাংলাদেশী ক্লাব বসুন্ধরা কিংসে যোগদান করেছেন।
২০২০ সালে, রাকিব বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২২ ম্যাচে অংশগ্রহণ করেছেন।
প্রারম্ভিক জীবন
রাকিব হোসেন ১৯৯৮ সালের ২০শে নভেম্বর তারিখে বাংলাদেশের নোয়াখালীতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০২০ সালের ১৯শে জানুয়ারি তারিখে, মাত্র ২১ বছর ২ মাস বয়সে, রাকিব শ্রীলঙ্কার বিরুদ্ধে প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭৩তম মিনিটে মধ্যমাঠের খেলোয়াড় মানিক হোসেন মোল্লার বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ২১ নম্বর জার্সি পরিধান করে একজন মধ্যমাঠের খেলোয়াড় হিসেবে খেলেছেন। ম্যাচটি বাংলাদেশ ৩–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে রাকিব সর্বমোট ৩ ম্যাচে অংশগ্রহণ করেছেন। শ্রীলঙ্কার বিরুদ্ধে জাতীয় দলের হয়ে অভিষেক ম্যাচে বাংলাদেশের হয়ে তৃতীয় গোলটিতে অ্যাসিস্ট করার মাধ্যমে তিনি আন্তর্জাতিক ফুটবলে তার প্রথম অ্যাসিস্টটি করেন।
নরনারায়ণ সেতু
নরনারায়ণ সেতু অসমের বঙাইগাও জেলার যোগীঘোপায় অবস্থিত। এইটি দোতালা বিশিষ্ট সেতু। নরনারায়ণ সেতুতে রেল ও গাড়ি চলার সুবিধা আছে। ১৯৮৩ সনের ১১ নভেম্বর প্রধানমন্ত্রী ইন্দিরা গান্ধী পঞ্চরত্ন ও যোগীঘোপাকে সংযুক্ত করার উদ্যেশে নরনারায়ণ সেতুর আধারশিলা স্থাপন করেছিলেন। এই সেতু নির্মাণের পর অসম ও মেঘালয়ের মধ্যে দ্রুত বাণিজ্যিক ব্যবস্থা গঢ়ে উঠেছে। নরনারায়ন সেতু রেলপথে গুয়াহাটিকে সম্পূর্ণ ভারতের সহিত সংযুক্ত করেছে। ১৯৮৭ সনের ডিসেম্বর মাসে এই সেতু নির্মাণের সন্মতি পেয়েছিল তার ১১ বৎসর পর ১৯৯৮ সনের ১৫ এপ্রিল তৎকালীন প্রধানমন্ত্রী অটল বিহারী বাজপেয়ী অনুষ্ঠানিক ভাবে নরনারায়ণ সেতুর উদ্ধোধন করেছিলেন।
নরনারায়ণ সেতুর দৈর্ঘ্য প্রায় ২.২৮ কিলোমিটার ও প্রস্থ ১১.৫০ মিটার এবং গভীরতা ১৮.৫০ মিটার। এই সেতু নির্মাণের মোট ব্যয় ছিল ৩৬৮ কোটি ভারতীয় টাকা।
হাদ্রিয়ান
হাদ্রিয়ান (Publius Aelius Traianus Hadrianus Augustus  ২৪ জানুয়ারি, ৭৬ খ্রিষ্টাব্দ – ১০ জুলাই, ১৩৮ খ্রিষ্টাব্দ) ছিলেন একজন রোমান সম্রাট যিনি ১১৭ থেকে ১৩৮ খ্রিষ্টাব্দ পর্যন্ত শাসন করেছেন। তিনি ইতালির রোমের 	সর্বদেবতার মন্দির নামে পরিচিত পেনথিওন মন্দিরটি পূননির্মাণ করেছিলেন এবং প্রাচীন রোমের সবচেয়ে বড় মন্দির ভেনাস ও রোমার মন্দিরটি নির্মাণ করেছিলেন। তিনি হদ্রিয়ান প্রাচীর নির্মাণের জন্যও পরিচিত যেটি রোমান ব্রিটেনের উত্তর দিক ঘেষে ছিল। ইউরোপীয় ঐতিহাসিকদের মতে, পাঁচজন নিষ্ঠাবান রোমান সম্রাটদের মধ্যে তৃতীয় ছিলেন সম্রাট হাদ্রিয়ান। অন্যরা হলেন নেরভা, ট্রাজান, আন্তোনিয়াস পিউস, মারকাস আউরেলিয়াস।
প্রত্যক্ষ উৎস
Inscriptions:
শরাইঘাট সেতু
শরাইঘাট সেতু (শরাইঘাট দলং) ভারতের অসম রাজ্যের গুয়াহাটি শহরে অবস্থিত। শরাইঘাট সেতু ব্রহ্মপুত্র নদীর উত্তর পার ও দক্ষিণ পারকে সংযুক্ত করেছে। ১৯৫৮ সনের জানুয়ারি মাসে এই সেতু নির্মাণের কার্য আরম্ভ করা হয়েছিল। শরাইঘাট সেতু অসমের প্রথম দোতলা (ডবল ডেকার) সেতু। এই সেতুর উপরিভাগের রাস্তা ৩৭নং রাষ্ট্রীয় ঘাইপথ ও নিচের অংশটি রেলপথ। ১৯৬৩ সনের ৭ জুন তারিখে তৎকালীন ভারতের প্রধান মন্ত্রী জওহরলাল নেহরু এই সেতু যাতায়তের জন্য উৎঘাটন করেছিলেন। বর্তমান এই সেতুটি উত্তর-পুর্ব সীমান্ত রেলওয়ের দায়িত্বে আছে।
ইতিহাস
ব্রহ্মপুত্র নদী সমগ্র অসমকে উত্তর পার ও দক্ষিণ পার এই ২ ভাগে বিভক্ত করছে। ফলে অসমের উত্তর ও দক্ষিণ পারের অঞ্চলের মধ্যে পরস্পর যোগাযোগ স্থাপনের ক্ষেত্রে সমস্যা দেখা দেয়। প্রাচীনকলে নৌকার ব্যবহারের ফলে উত্তর পার ও দক্ষিণ পারের সহিত যোগাযোগ স্থাপন করা সম্ভব হয়েছিল। কিন্তু বর্তমান দিনে নৌকার ব্যবহার সুবিধাজনক না হওয়ায় জনসাধারন কেন্দ্রীয় সরকারকে অসমে উত্তর ও দক্ষিণ পার সংযোগী সেতু নির্মাণ করার জন্য অনুরোধ করেছিলেন। ভারত সরকার উপযুক্ত ব্যবস্থা গ্রহণ না করায় জনসাধারন ক্ষিপ্ত হয়ে প্রতিবাদ করে ও এই প্রতিবাদ আন্দোলনের রুপ নেয়। হেম বরুয়া, কমিউনিস্ট গৌরীশংকর ভট্টাচার্য, সোশিয়েলিষ্ট নেতা হরেশ্বর গোস্বামী এই আন্দোলনের প্রধান ব্যক্তি ছিলেন। অবশেষে ১৯৫৮ সনের জানুয়ারি মাসে শরাইঘাট সেতু নির্মাণের কার্য আরম্ভ করা হয়।
নির্মাণ সামগ্রী ও ব্যয়ের পরিমান
হিন্দুস্তান কনষ্ট্রাকশন লিমিটেড নামক প্রতিষ্ঠানের দায়িত্বে শরাইঘাট সেতু নির্মাণ করা হয়েছিল। প্রায় ৪০ হাজার টন সিমেন্ট, ২০ হাজার টন ষ্টিল ও ৮০০০ শ্রমিকের সহযোগিতায় এই সেতুটি নির্মাণ করা হয়েছিল। ১৯৬২ সনের সেপ্টেম্বর মাসে সেতু নির্মাণের কাজ সম্পূর্ণ করা হয়েছিল। সেতুর বহন ক্ষমতা পরিক্ষা করার জন্য ১৯৬২ সনের ২৩ সেপ্টেম্বর মাসে একটি রেল এই পথে চালানো হয়েছিল। ১৯৬২ সনের অক্টোবর মাসের থেকে এই পথে যাত্রীবাহী ও মালবাহী রেল চালানো হয়। শরাইঘাট সেতু নির্মাণের মোট ব্যয় ছিল ১০,৬৫,১৬,৮৯১ টাকা। শরাইঘাট সেতুর দৈর্ঘ্য প্রায় ১.৫ কি.মি. (১৪৯২ মিটার)।
শুভ উদ্ধোধন
১৯৬৩ সনের ৭ জুন তারিখে তৎকালীন ভারতের প্রধান মন্ত্রী জওহরলাল নেহরু এই সেতু যাতায়তের জন্য উৎঘাটন করেন। প্রথম অবস্থায় এই সেতুর নাম ব্রহ্মপুত্র দলং ছিল । কামাখ্যা রেল জংশনে অনুষ্ঠিত একটি সভায় পণ্ডিত জওহারলাল নেহেরু এই সেতুর নাম শরাইঘাট নামে নামকরণ করেন।
বর্তমান শরাইঘাট সেতুর অবস্থা
শরাইঘাট সেতুর রক্ষণাবেক্ষনের দ্বায়িত্ব উত্তর-পূর্ব সীমান্ত রেলওয়ের হাতে ন্যাস্ত করা হয়েছে। রেলওয়ে বিভাগ গুয়াহাটির আই,আই,টি প্রতিষ্ঠানের বিশেষজ্ঞ দলকে এই সেতুর পরীক্ষা-নীরক্ষা করার দ্বায়িত্ব দিয়েছিলেন। বিশেষজ্ঞদের মতে বর্তমান শরাইঘাট সেতু সঠিক অবস্থায় আছে। ইহার ১১টি নিরাপদ অবস্থায় আছে। বর্ধিত ট্রাফিকের প্রতি লখ্য রেখে ভারত সরকার এই সেতুর পাশে তিনটি লেনযুক্ত আরেকটি নতুন সেতু নির্মাণ করার প্রকল্প গ্রহণ করেছেন। নতুন সেতু নির্মাণ করার কার্য আরম্ভ হয়েছে।
শরাইঘাট সেতু ধ্বংস করার পরিকল্পনা
১৯৭১ সনের বাংলাদেশ মুক্তিযুদ্ধের সময় ভারত বাংলাদেশের পক্ষ হয়ে পাকিস্তানের বিরুদ্ধে যুদ্ধ করেছিল। ভারতের বায়ুসেনা অসম রাজ্যের তেজপুরে স্থিত শালনী বিমান বন্দর থেকে যাত্রা করে বাংলাদেশ দখলকারী পাকিস্তানের যুদ্ধ করা বিমান ধ্বংস করেছিল। ফলে পাকিস্তানি সৈন্য প্রতিশোধ মনোভাবনায় শরাইঘাট সেতু ধ্বংস করার পরিকল্পনা করেছিলেন কারণ ভারতীয় সেনা ও শালনী বিমান বন্দর সংযোগকারী এইটিই একমাত্র পথ ছিল। কিন্তু গোপন সুত্রে পাকিস্তানের সেতু ধ্বংস করার   পরিকল্পনা ভারতে জানতে পেরেছিল। পাকিস্তানের প্রধান লখ্য ছিল শরাইঘাট সেতু  ও দ্বিতীয় লখ্য ছিল গুয়াহাটি ধ্বংস কারণ গুয়াহাটি অসম ও উত্তর-পূর্বাঞ্চলের প্রধান কেন্দ্র। পাকিস্তানের পরিকল্পনার কথা জানতে পেয়ে ভারতীয় সেনা উপযুক্ত ব্যবস্থা গ্রহণ করেছিল। রাডারে পাকিস্তান সেনা আগমনের আভাস পেয়ে গুয়াহাটির আমিনগাও অঞ্চল “ লেজার বীম” ব্যবহার করে আলোকিত করে রেখেছিল। ভারতীয় সেনা “ এন্টি এয়ার ক্রাফ্ট গান” দ্বারা পাকিস্তানি বিমানকে আক্রমণ করেছিল। ফলে অপ্রস্তুত পাকিস্তানি বিমান ক্ষতি না করেই পালিয়ে যায়।
অসমের অর্থনৈতিক ব্যবস্থায় শরাইঘাট সেতুর ভূমিকা
৩১নং রাষ্ট্রীয় ঘাইপথ ও ৩৭ নং রাষ্ট্রীয় ঘাইপথকে সংযোগ করে শরাইঘাট সেতু অসমের অর্থনীতিতে গুরুত্বপূর্ণ ভুমিকা পালন করেছে। এই সেতু নির্মাণের পর অসমের রাজধানী গুয়াহাটির সহিত ব্রহ্মপুত্রের উত্তর পারে স্থিত অঞ্চলের সহিত বাণিজ্য স্থাপনে যথেষ্ট সহায়ক হয়েছে। ১৯৫৮ সনের আগ পর্যন্ত অসমের ব্রহ্মনদীর নদীর উত্তর ও দক্ষীন পারে যাতায়ত ও পণ্য বহনের জন্য নৌকার ব্যবহার হ’ত কিন্তু শরাইঘাট সেতু নির্মাণের পর থেকে আভ্যন্তরীন জল পরিবহন ব্যবস্থা হ্রাস পেয়েছে।
ইওলা
থাম্ব|300x300পিক্সেল| ইওলা নাচ ইওলা (ইংরেজি: Yowla) অথবা আল ইওলা সংযুক্ত আরব আমিরাত এর একটি ঐতিহ্যবাহী অস্ত্র নৃত্য এবং সংযুক্ত আরব আমিরাতের বিজয় নৃত্য । ছাপানো মাধ্যমে ইওলা বা ইওল্লাহ সম্পর্কে বলা হয়েছে,"এক প্রকার বেদুঈন নৃৃৃত্য যা পুরুষ কর্তৃক লাঠি, বন্দুুক বা তরবারি নাচানোর মাধ্যমে সংযুক্ত আরব আমিরাতের ঐতিহ্য উদ্‌যাপন করায় ব্যবহৃত হয়।
নৃত্য পদ্ধতি
নাচটিতে ছেলে এবং পুরুষরা প্রচলিত আমিরাতি সংগীতের সাথে তরবারি নাচায়। এছাড়া, তারা নকল বন্দুুকও নাচায় যা সম্পূর্ণভাবে কাঠ ও ধাতু দ্বারা তৈরি। পুুুুরুষরাা বিভিন্ন কৌশলে বন্দুক নাচিয়়ে ও ছুড়ে গানের তালে তালে উপর-নিচ করার মাধ্যমে নাচতে থাকে। এই ধরনের নৃৃত্যে দুর্দান্ত দক্ষতা ও মনোনিবেশ প্রয়োজন।
জনপ্রিয় মাধ্যম ও রাজনীতিতে
দুবাইয়ের পর্যটন ও বাণিজ্য বিপণন বিভাগ ২০০২ সাল থেকে শায়খ হামদান বিন মোহাম্মদ বিন রশিদ আল মাকতুম চ্যাম্পিয়নশিপ আয়োজন করছে, যাতে আল ইওলা প্রতিযোগিতা অন্তর্ভুক্ত হয়েছে।
গিনেস বিশ্ব রেকর্ড অনুযায়ী, ২০১০ সালের ২৬ নভেম্বর ফুজাইরা নামক স্থানে সবচেয়ে বড় ইওলা অনুষ্ঠিত হয়, যেখানে ফুজাইরার রাজপুত্রের জন্য তিনটি ভিন্ন জাতিগোষ্ঠীর ২৮৫ জন প্রতিযোগী এক ঐতিহ্যবাহী তরবারি প্রতিযোগিতাায় অংশ নেয়।
২০১৭ সালে কিছু তরুণদের ইওলা নাচের একটি মিম ভিডিও ভাইরাল হয়। এইদা আল মেনহালির গাওয়া "মুতসাওয়ে" নামক গানটি গাড়িতে ও রাস্তায় ভিডিও করা হয়। শেখডমের অ্যাটর্নি জেনারেল হামাস সাইফ আল শামসি বলেছিলেন যে নাচের ভিডিওগুলি "আমিরাতি সমাজের জন্য ক্ষতিকর।"
সংগ্রাম অরুণ জগতাপ
সংগ্রামভাইয়া অরুণকাকা জগতাপ ১৩তম মহারাষ্ট্র বিধানসভার সদস্য। তিনি আহমেদনগর সিটি বিধানসভা কেন্দ্রের প্রতিনিধিত্ব করেন। তিনি জাতীয়তাবাদী কংগ্রেস পার্টির অন্তর্ভুক্ত।
রাষ্ট্রের বাজেট অধিবেশন চলাকালীন মহারাষ্ট্রের অর্থমন্ত্রী সুধীর মুনগন্তিওয়ারকে বাধা দেওয়া এবং চারদিন আগে বিধানসভার বাইরে বাজেট কপি পুড়িয়ে দেওয়ার জন্য ২২ শে মার্চ, ২০১৩-এ জগতাপকে অন্য ১৮ জন বিধায়কসহ ৩১ ডিসেম্বর পর্যন্ত স্থগিত করা হয়েছিল।
৭ এপ্রিল ২০১৮এ তিনি মহারাষ্ট্রের আহমেদনগরে শিবসেনার দু'জনকে হত্যার দায়ে অভিযুক্ত চারজনের মধ্যে ছিলেন। এদিকে, জগতাপের সমর্থকরা আহমেদনগর পুলিশ সুপারের কার্যালয়ে ভাঙচুর চালিয়েছে বলে অভিযোগ।
অহেতুক (চলচ্চিত্র)
অহেতুক (Ahetuk) হল ২০১৫ সালের ২ জানুয়ারী মুক্তিলাভ করা একটি অসমীয়া চলচ্চিত্র। রাজ বাণী প্রোডাক্‌সনের বেনারে রাজকুমার জৈনের প্রযোজনা করা এই চলচ্চিত্রটির পরিচালনা কাহিনী, চিত্রনাট্য আর সংলাপ বাণী দাসএর। এক গোপন অনুসন্ধানে দুজন সাংবাদিকের সম্মুখীন হওয়া পরিস্থিতির কাহিনীতে নির্মিত চলচ্চিত্রটিতে মুখ্য চরিত্রে অভিনয় করেন গুঞ্জন ভরদ্বাজ আর অমৃতা গগৈ। সঙ্গীত পরিচালনা পরাণ বরকটকীর। চলচ্চিত্রটির শুটিং, প্রি-প্রোডাক্‌সন আর পোস্ট-প্রোডাক্‌সনের সব কাজ অসমে করা হয়।
কাহিনী
দুজন সাংবাদিক নিজেদের জীবন বিপদাপন্ন করে একটা ঘটনার আসল রহস্য জানার জন্য অনুসন্ধান করে। অবশেষে সেই লোক দুজন বুঝতে পারে যে ,কোনো লোক নিজ স্বার্থ সিদ্ধি করার জন্য তাদের দুজনকে ব্যবহার করেছিল।
সঙ্গীত
চলচ্চিত্রটির সঙ্গীত পরিচালনা পরাণ বরকটকীর (জোজো)। গানের কথা ইবসন লাল বরুয়া, রাজদ্বীপ আর বাণী দাসের। শ্রব্য এলবামটিতে মোট ৬টা গান আছে।
উইকেট-রক্ষক
thumb|উইকেট-রক্ষক যথোপযোগী অবস্থানে থেকে বল রক্ষার উদ্দেশ্যে প্রস্তুত রয়েছেন। মিডিয়াম পেস বোলার অথবা [[স্পিন বোলার|স্পিন বোলারের বল রক্ষার উদ্দেশ্যে তিনি উইকেটের খুব কাছাকাছি স্ট্যান্ডিং আপ অবস্থায় রয়েছেন।]] উইকেট-রক্ষক বা উইকেট-কিপার রাজকীয় খেলা হিসেবে পরিচিত ক্রিকেটের অন্যতম কেন্দ্রবিন্দু। তিনি ক্রিকেট খেলায় ফিল্ডিংয়ে নিয়োজিত একজন খেলোয়াড়, যিনি উইকেট কিংবা স্ট্যাম্পের পিছন দিকে অবস্থান গ্রহণ করে বোলার কর্তৃক প্রতিপক্ষের ব্যাটসম্যানের কাছে ছোড়া বল সংগ্রহ করে রান সংগ্রহ করতে না দিয়ে পুনরায় অন্যান্য ক্রিকেটার অথবা বোলারের কাছে ফেরত পাঠান। তার প্রধান কাজই হচ্ছে বোলার কর্তৃক নিক্ষিপ্ত বল সংগ্রহ, ব্যাটসম্যানের ব্যাটের কিনারায় স্পর্শকৃত বল হাতে মুঠোয় রাখা, উইকেট ভেঙ্গে ফেলা, ফিল্ডার কর্তৃক উইকেট লক্ষ্য করে ছোড়া বলের সাহায্যে রান আউট করা ইত্যাদি। ফিল্ডিংয়ে অবস্থানকারী দলের একমাত্র সদস্য হিসেবে গ্লাভস ও বহিরাংশে পায়ের গার্ড ব্যবহারের অনুমতি পেয়ে থাকেন। এছাড়াও প্রয়োজনে তিনি বলের আঘাত থেকে আত্মরক্ষার্থে হেলমেট পরিধান করে থাকেন। উইকেট-রক্ষক উইকেটের পিছনে অবস্থান করলেও দলের প্রয়োজনে অধিনায়ক কর্তৃক আহুত হয়ে মাঝে-মধ্যে বোলিং করারও অনুমতি পেয়ে থাকেন। এ সময় দলের অন্য কোন একজন সদস্য সাময়িকভাবে উইকেট-রক্ষকের ভূমিকায় অবতীর্ণ হয়ে থাকেন। প্রথম-শ্রেণীর ক্রিকেটে দুইজন উইকেট-রক্ষক হ্যাট্রিক করার গৌরব অর্জন করেছেন। ১৯৫৪-৫৫ মৌসুমে বাংলা বনাম ওড়িষ্যা’র মধ্যকার খেলায় প্রবীর সেন এবং ১৯৬৫ সালে ওয়ারউইকশায়ার বনাম এসেক্সের মধ্যকার খেলায় অ্যালান স্মিথ এ বিরল কীর্তিগাঁথা রচনা করেন।
উইকেট-রক্ষকের ভূমিকার কথা ক্রিকেটের আইনের ৪০ ধারায় বর্ণিত হয়েছে। টেস্টখেলুড়ে দেশের বিখ্যাত কয়েকজন উইকেট-রক্ষক হচ্ছেন - খালেদ মাসুদ পাইলট (বাংলাদেশ), সৈয়দ কিরমানী ও মহেন্দ্র সিং ধোনি (ভারত), মঈন খান (পাকিস্তান), জেফ ডুজন (ওয়েস্ট ইন্ডিজ), ইয়ান হিলি ও রড মার্শ (অস্ট্রেলিয়া), জ্যাক রাসেল (ইংল্যান্ড) প্রমুখ।
উদ্দেশ্য
উইকেট-রক্ষকের প্রধান কাজ হচ্ছে ব্যাটসম্যানকে অতিক্রমণকারী বলকে থামানো। থামাতে না পারলে ক্রিজে অবস্থানকারী ব্যাটসম্যানদ্বয় প্রান্ত বদল করে বাই হিসেবে রান সংগ্রহ করতে পারেন। তিনি সাধারণত বিভিন্ন পদ্ধতি অবলম্বন করে নিম্নোক্তভাবে ব্যাটসম্যানকে আউট করার চেষ্টা চালান:
বোলারের বোলিংয়ের ধরন অনুযায়ী উইকেটের ডানে-বামে, দূরে-কাছে অবস্থান করেন তিনি। ফাস্ট বোলিংয়ের সময় তিনি বেশ দূরে থাকেন। এছাড়াও ধীরগতির কিংবা মিডিয়াম বোলিং বা স্পিন বোলিংয়ের সময় উইকেটের বেশ কাছে থাকেন। শুধুই ব্যাটসম্যান কিংবা বোলারের মতো উইকেট-রক্ষককেও বিশেষভাবে প্রশিক্ষণ গ্রহণ করতে হয়। কিন্তু আধুনিককালের ক্রিকেটে একজন উইকেট-রক্ষককে কমপক্ষে মাঝারীসারির ব্যাটসম্যানের ভূমিকায় অবতীর্ণ হতে হয়। যদি কোন-কারণে উইকেট-রক্ষক সম্মুখসারির ব্যাটসম্যান হিসেবে মাঠে নামেন তাহলে তিনি অনানুষ্ঠানিকভাবে উইকেট-রক্ষক/ব্যাটসম্যান নামে দর্শকমহলের কাছে পরিচিতি পান।
অতিরিক্ত খেলোয়াড়
কখনো কখনো এ নিয়মের ব্যতয় ঘটতে পারে। সেজন্যে ব্যাটিংয়ে অংশগ্রহণকারী দলের অধিনায়কের সাথে চুক্তিতে আবদ্ধ হতে হয়। কিন্তু ক্রিকেটের আইনে এধরনের চুক্তির কথকতা উল্লেখ নেই। উদাহরণস্বরূপ: ১৯৮৬ সালে লর্ডসে অনুষ্ঠিত ইংল্যান্ড-নিউজিল্যান্ডের মধ্যকার টেস্টের প্রথম ইনিংসে ইংল্যান্ডের উইকেট-রক্ষক ব্রুস ফ্রেঞ্চ আহত হলে আরও তিনজন (বিল অ্যাথে, বব টেলর, ববি পার্কস) উইকেট-রক্ষককে দায়িত্বভার নিতে হয়।
অন্যান্য কার্যাবলি
অনেক সময় উইকেট-রক্ষক দলের অধিনায়ক কিংবা সহ-অধিনায়কেরও দায়িত্ব পালন করে থাকেন। বাংলাদেশের মুশফিকুর রহিম, ভারতের মহেন্দ্র সিং ধোনি সফলতার সাথে নিজ নিজ দলকে পরিচালনা করছেন। সচরাচর উইকেট-রক্ষক ইনিংসের প্রতিটি বলের সাথে নিজেকে জড়িয়ে থাকেন যা অন্যান্য ফিল্ডারকে করতে হয় না। বোলারের বোলিংকে উৎসাহিত করতে তিনি কথা বলে থাকেন যা অনেকসময় ব্যাটসম্যানের কাছে বিরক্তিকর বলে মনে হয় যা স্ল্যাজিং নামে পরিচিত।
শীর্ষস্থানীয় টেস্ট উইকেট-রক্ষক
নিম্নবর্ণিত ১০জন উইকেট-রক্ষক টেস্ট ক্রিকেটে শীর্ষস্থান দখল করে আছেন:
ছক নির্দেশনামা
শীর্ষস্থানীয় ওডিআই উইকেট-রক্ষক
নিম্নবর্ণিত উইকেট-রক্ষকগণ দুইশত বা ততোধিকবার একদিনের আন্তর্জাতিক ক্রিকেটে আউট করেছেন:
ছক নির্দেশনামা
শীর্ষস্থানীয় টি২০আই উইকেট-রক্ষক
নিম্নবর্ণিত ১০জন উইকেট-রক্ষক টুয়েন্টি২০ আন্তর্জাতিক ক্রিকেটে শীর্ষস্থান দখল করে আছেন:
মোড়বিদ্রি
মোড়বিদ্রি (Mudbidri) ভারতের কর্ণাটক রাজ্যের দক্ষিণ কন্নড় জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৪৭ মিটার (৪৮২ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে মুদবিদ্রি শহরের জনসংখ্যা হল ২৫,৭১০ জন। এর মধ্যে পুরুষ ৪৮% এবং নারী ৫২%।
এখানে সাক্ষরতার হার ৭৯%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে মুদবিদ্রি এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
ঢালারচর সাটল
ঢালারচর সাটল বাংলাদেশ রেলওয়ের অধীনে চলা একটি সাটল ট্রেন।
ইতিহাস
পাবনা বাসীর বহুর প্রত্যাসিত মাঝগ্রাম-পাবনা-ঢালারচর লাইন চালু হলে এই পথের ট্রেন হিসেবে ঢালারচর সাটল ও ঢালারচর এক্সপ্রেস চালু করা হয়।
উদ্ভোধন
ঢালারচর সাটল ২৬ জানুয়ারী ২০২০ তারিখে উদ্ভোধন করা হয়। একই দিন ঢালারচর এক্সপ্রেস ট্রেনটিও উদ্ভোধন করা হয়।
যাত্রাপথ
ঢালারচর সাটল মাঝগ্রাম-পাবনা-ঢালারচর লাইনে চলাচল করে এবং যাত্রাপথে থাকা সকল স্টেশনে যাত্রাবিরতি দেয়।
স্টেশন তালিকা
ঢালারচর সাটল যেসকল রেলওয়ে স্টেশন দিয়ে চলাচল করে নিম্নে তা উল্লেখ করা হলো:
সময়সূচি
(এরপর ট্রেনটি ঢালারচর এক্সপ্রেস নাম নিয়ে ঢালারচর-রাজশাহী-ঢালারচর পথে চলে)
ওরা ১১ জন
ওরা ১১ জন ১৯৭২ সালে মুক্তিপ্রাপ্ত একটি বাংলাদেশী চলচ্চিত্র। ১৯৭১ এ মহান স্বাধীনতা যুদ্ধের পটভূমিতে নির্মিত, স্বাধীনতাত্তোর বাংলাদেশে চলচ্চিত্রায়িত প্রথম চলচ্চিত্র। ১৯৭১ সালের ৭ মার্চ রেসকোর্স ময়দানে বঙ্গবন্ধু শেখ মুজিবুর রহমান যে স্বাধীনতার ডাক দেন, এই ছবির গল্পে সেই ঐতিহাসিক ভাষনের কিছু অংশ দেখানো হয়েছে। ছবিটি পরিচালনা করেছেন বিখ্যাত পরিচালক চাষী নজরুল ইসলাম। এ ছবিতে কয়েকজন মুক্তিযোদ্ধা অভিনয় করেছিল, তাদের মধ্যে অন্যতম ছিলেন খসরু, মুরাদ, হেলাল ও নান্টু। এছাড়াও ছবির প্রধান চরিত্রগুলোতে অভিনয় করেছেন রাজ্জাক, শাবানা, নূতন, সৈয়দ হাসান ইমাম, আলতাফ, মুরাদ, নান্টু ,বেবী, আবু, খলিলউল্লাহ খান সহ আরও অনেকে।
কাহিনী সংক্ষেপ
খসরু (খসরু) ও তার বোন মিতা (শাবানা) ঢাকায় মামাবাড়িতে থেকে লেখাপড়া করেন। প্রতিবেশী শীলার (নূতন) সঙ্গে খসরুর বিয়ে ঠিক হয়। অন্যদিকে মেডিকেল কলেজের ছাত্রী মিতার সঙ্গে শীলার প্রকৌশলী ভাই পারভেজের (রাজ্জাক) সম্পর্ক রয়েছে। সবকিছু স্বাভাবিক চলছিল কিন্তু এরই মাঝে হঠাৎ যুদ্ধ শুরু হয়। খসরু চলে যায় যুদ্ধে । আরো দশজন সঙ্গীকে নিয়ে গড়ে তুলে গেরিলা বাহিনী। বাহিনীটির নেতৃত্ব দেন খসরু। পারভেজ মুক্তিযোদ্ধাদের সহায়তা করায় পাকিস্তানীদের হাতে বন্দী হয়। পারভেজের কাছ থেকে মুক্তিযোদ্ধাদের খবর বের করতে না পারায় তার সামনেই মা আর ছোটভাইকে হত্যা করে পাক বাহিনী। বোন শীলা নির্যাতনের শিকার হয়। মিতা বিক্রমপুরে আহত মুক্তিযোদ্ধাদের সেবায় সেখানকার চিকিৎসক দলের সঙ্গে যোগদান করে। একদিন সেও পাকিস্তানি সৈন্যদের নির্যাতনের শিকার হয়। শত্রুবাহিণীর আত্মসমর্পণ আর মুক্তিযোদ্ধাদের বিজয়োল্লাসের মধ্য দিয়ে যুদ্ধ শেষ হয়। যুদ্ধ শেষে অনেকেই ঘরে ফিরে। কারো জন্য পরিবারের সদস্যরা পথ চেয়ে থাকে। কিন্তু তার আর ফেরা হয়না। কেউবা ফিরে এসে পরিবারের খোঁজ পায়না।
নির্মাণ নেপথ্য
ওরা ১১ জন চলচ্চিত্রে সত্যিকারের মুক্তিযোদ্ধাদেরও দেখানো হয়েছে। তবে অভিনয়ের যতটুকু দৃশ্য আছে, সেগুলো অভিনয়শিল্পীরা করেছেন। শুধু মুক্তিযোদ্ধাদের নিয়েই সিনেমাটি নির্মাণের পরিকল্পনা থাকলেও স্টার ফিল্মসের আবদারে রাজ্জাক, শাবানা দের মতো তারকাদের সিনেমায় যুক্ত করা হয়। মুক্তির আগেই হলমালিকদের কাছ থেকে অগ্রিম অর্থ নিয়ে সিনেমার লগ্নি করা টাকা উঠে এসেছিল বলে জানা যায়।
ওরা ১১ জন চলচ্চিত্রটি শুরু হয় সাইফুল ইসলামের কণ্ঠে রবীন্দ্রসংগীত ‘ও আমার দেশের মাটি’ দিয়ে। শেষ হয় সাবিনা ইয়াসমিনের ‘এক সাগর রক্তের বিনিময়ে’ দিয়ে।
ছবিটি মুক্তির পর ব্যবসায়িকভাবে যেমন সাফল্য পেয়েছে, তেমনি সমালোচকদের প্রশংসাও পেয়েছিল।
বিশেষত্ব
মুক্তিযোদ্ধাদের পাশাপাশি মুক্তিযুদ্ধে ব্যবহৃত অস্ত্র ও গোলাবারুদও সিনেমার শুটিংয়ে ব্যবহার করা হয়েছিল। মুক্তিযুদ্ধের অন্যতম সেক্টর কমান্ডার মেজর জিয়াউর রহমানের সহায়তায় পাকিস্তান বাহিনী র ফেলে যাওয়া অস্ত্র ও রসদ দিয়ে যুদ্ধের দৃশ্যধারণ করা হয়। চলচ্চিত্রে ব্যবহারের জন্য গাজীপুর ক্যান্টনমেন্ট থেকে আর্মস ও অ্যামুনেশন সরবরাহ করা হয়। মূলত যুদ্ধের দৃশ্যগুলো আরও বাস্তবিক করে তুলতে এই উদ্যোগ নেওয়া হয়েছিল। চলচ্চিত্রটিতে গাজীপুর সেনানিবাসের সেনা সদস্যরাও অভিনয় করেছেন। সত্যিকারের অস্ত্র ব্যবহারের ফলে ছবির শ্যুটিংয়ে বেশ ঝুঁকিও পোহাতে হয়। একটি মেয়েকে পাকিস্তানী হানাদাররা তাড়া করবে এবং গুলি ছুড়তে থাকবে কিন্তু মেয়েটির গায়ে কোন গুলি লাগবেনা। যেহেতু আসল গুলি তাই দৃশ্যটি ধারণ খুব ঝুঁকিপূর্ণ হয়ে পড়ে। গুলি করলে মেয়েটির গায়ে লাগার সম্ভাবনাই বেশি। গুলির ছোড়ার দায়িত্বটি কেউই নিতে চাইলেন না। এমনকি চিত্রগ্রাহক আবদুস সামাদও দৃশ্যটি ধারণ করতে অস্বীকৃতি জানালেন। শেষ পর্যন্ত খসরু গুলি ছোড়ার দায়িত্ব নিলেন। দৃশ্যটি ধারণ শুরু হল। মেয়েটি দৌড়াচ্ছে আর খসরু একে একে ৩০টি গুলি ছুড়লেন। গুলি মেয়েটির খুব কাছ দিয়ে চলে গেল, কয়েকটা জামাও স্পর্শ করল কিন্তু একটাও শরীরে লাগলনা। সফলভাবে দৃশ্যটি ধারণ শেষে সবাই আনন্দে খসরুকে জড়িয়ে ধরে।
চলচ্চিত্রে রাজাকার হত্যার একটি দৃশ্য ছিল। দৃশ্যের প্রয়োজনে ইকবাল হলে আটক কয়েকজন রাজাকারকে ধরে শুটিংয়ে নিয়ে যাওয়া হয়েছিল। সোহেল রানা জানান, পানিতে গুলি করে রাজাকারদের বলা হয়েছিল মৃত্যুর অভিনয় করতে। অপর একটি দৃশ্যে সত্যিকারের পাকিস্তানি সৈন্যরাও অভিনয় করেছেন। দৃশ্যটি ছিলো ধরা পড়ে যাওয়া পাকিস্তানি সৈন্যকে মেরে ফেলার। মুক্তিযুদ্ধের সময় আটকে পড়া দুই পাকিস্তানি সৈন্য তখন চলচ্চিত্রটির ইউনিটের কাছে বন্দী ছিল। তাদেরকে তখনও বাংলাদেশ সরকারের কাছে হস্তান্তর করা হয়নি। এই দুই সৈন্যকে দিয়েই দৃ্শ্যটিতে অভিনয় করানো হয়। এরপর তাদেরকে সেনানিবাস কর্তৃপক্ষের কাছে সোপর্দ করা হয়।
সংগীত
ওরা ১১ জন ছবির সংগীত পরিচালনা করেন খোন্দকার নুরুল আলম।
গানের তালিকা
{| border="3" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;" ! ট্র্যাক !! গান !! কণ্ঠশিল্পী !! পর্দায় !! নোট
নিউক্লিয়ার ব্ল্যাস্ট রেকর্ডস
নিউক্লিয়ার ব্ল্যাস্ট রেকর্ডস হল একটি স্বাধীন রেকর্ড লেবেল ও ডাক যোগে অ্যালবাম পাঠানোর প্রতিষ্ঠান যার অফিস আছে জার্মানি, আমেরিকা ও ব্রাজিলে। ১৯৮৭ সালে জার্মানির মারকুস স্টেইজার এটা প্রতিষ্ঠা করেন। প্রাথমিকভাবে তারা শুধু হার্ডকোর পাঙ্ক অ্যালবাম বের করলেও তারা পরে মেলোডিক ডেথ মেটাল, গ্রিন্ডকোর, পাওয়ার মেটাল, ব্ল্যাক মেটাল ও উৎসর্গকৃত অ্যালবাম বের করা শুরু করে। নিউক্লিয়ার ব্ল্যাস্টকে মেটাল ধারার উপরের দিকের অ্যালবাম বলে মনে করা হয়। তাদের সবচেয়ে সফল শিল্পীরা হলেন টেস্টামেন্ট, এক্সোডাস, মনেমিক, ব্ল্যাইন্ড গার্ডিয়ান, সয়েলওয়ার্ক, ইন ফ্লেমস, মেশুজ্ঞাহ, ডিমু বরগীর, নাইল, ডেথ, বেহেমথ,এপিকা,ইলুভেইতি, ইকুইলিব্রিয়াম, নাইটউইশ ও ওভারকিল।
চার সপ্তাহের জন্য ১৯৮৭ সালে সারা আমেরিকা ঘুরে মারকুস স্টেইজার দেখতে পেলেন তার প্রিয় ব্যান্ড ব্ল্যাস্টের জনপ্রিয়তা। এই লেবেলের নাম শুরুতে শুধুমাত্র ব্ল্যাস্ট নামে ছিল। পরে তা নিউক্লিয়ার ব্ল্যাস্ট নামে পরিবর্তিত হয়। এই লেবেল আমেরিকার কিছু হার্ডকোর ব্যান্ডের মিক্সড অ্যালবাম প্রথম প্রকাশনা হিসেবে বাজারে ছাড়ে যা ১ বছরে ১০০০ কপির মতো বিক্রি হয়। পরে তারা গ্রিন্ডকোর ব্যান্ডের একটি মিক্সড অ্যালবাম বাজারে ছাড়ে যা ৩০০০০ কপি বিক্রি হয়। ১৯৯০-এর দশকের প্রথম দিকে ইউরোপের আন্ডারগ্রাউন্ডে ব্ল্যাক মেটাল জনপ্রিয় হয়ে ওঠে। নিউক্লিয়ার ব্ল্যাস্ট তখন ডিমু বরগীর ও ডিসসেকশন ব্যান্ডের সাথে চুক্তি করে যা এখনো আছে। ১৯৯৭ সালের শেষের দিকে তাদের ছিল ২০ জন কর্মচারী ও তারা ডাকযোগে ৫০টি দেশে তাদের ক্যাটালগ পাঠায়। ১৯৯০-এর দশকের শেষের দিকে ও ২০০০-এর দশকের প্রথম দিকে তারা পাওয়ার মেটালে আগ্রহী হয়ে ওঠে। তারা হ্যালোইন ও হ্যামারফল ব্যান্ডের সাথে চুক্তিবদ্ধ হয়। সুইডিশ ব্যান্ড মেশুগাহ প্রথম নিউক্লিয়ার ব্ল্যাস্ট ব্যান্ড যারা বিলবোর্ডে চলে আসে ১৬৫তম স্থানে তাদের অ্যালবাম নাথিংকে নিয়ে। এই ব্যান্ডকে নিয়ে রোলিং স্টোন ম্যাগাজিনও নিবন্ধ লেখা শুরু করে। ২০০৭ সালে নিউক্লিয়ার ব্ল্যাস্ট তাদের ২০ বছর পূর্তি উপলক্ষে ২টি ডিস্কের একটি অ্যালবাম বের করে। এতে অনেক নামী দামী মেটাল শিল্পীরা গান পরিবেশন করেন।
কিথ অ্যান্ড্রু
কিথ ভিনসেন্ট অ্যান্ড্রু (Keith Andrew; জন্ম: ১৫ ডিসেম্বর, ১৯২৯ - মৃত্যু: ২৭ ডিসেম্বর, ২০১০) ওল্ডহামের গ্রীনএকর্স এলাকায় জন্মগ্রহণকারী ইংরেজ আন্তর্জাতিক ক্রিকেটার, কোচ ও প্রশাসক ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৫০-এর দশকে থেকে ১৯৬০-এর দশকের মাঝামাঝি সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। তবে, তিনি মাত্র দুই টেস্টে অংশগ্রহণের সুযোগ লাভ করেছিলেন।
ঘরোয়া প্রথম-শ্রেণীর ইংরেজ কাউন্টি ক্রিকেটে নর্দাম্পটনশায়ার দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ের পাশাপাশি ডানহাতে লেগ ব্রেক বোলিং করতে পারতেন কিথ অ্যান্ড্রু।
প্রথম-শ্রেণীর ক্রিকেট
১৯৫২ সাল থেকে ১৯৬৬ সাল পর্যন্ত কিথ অ্যান্ড্রু’র প্রথম-শ্রেণীর খেলোয়াড়ী জীবন চলমান ছিল। ল্যাঙ্কাশায়ারের ওল্ডহামের গ্রীনএকর্স এলাকায় কিথ অ্যান্ড্রু’র জন্ম। উইকেট-রক্ষণে চমৎকার ভূমিকা রেখেছিলেন। ইংল্যান্ডের পক্ষে আরও খেলতে পারতেন। কিন্তু, ব্যাটিং দূর্বলতার কারণে তার আর হয়ে উঠেনি ও গডফ্রে ইভান্সের সাথে তাকে তীব্র প্রতিদ্বন্দ্বিতায় অবতীর্ণ হতে হতো।
নর্দাম্পটনশায়ার কর্তৃপক্ষ ল্যাঙ্কাশায়ার লীগ থেকে তাকে খুঁজে পায় ও ১৯৫৪ সালে তাকে কাউন্টির নিয়মিত উইকেট-রক্ষক হিসেবে মনোনয়ন দেয়। তিনিও দ্রুত সফলতার স্বাক্ষর রাখতে শুরু করেন। উইজডেনের ১৯৫৫ সালের সংস্করণে উল্লেখ করা হয় যে, তিনি সাধারণের চেয়ে বেশ ঊর্ধ্বে ছিলেন। তিনি দ্রুতলয়ে প্রত্যেক সুযোগকে কাজে লাগাতে সচেষ্ট হন।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন কিথ অ্যান্ড্রু। ২৬ নভেম্বর, ১৯৫৪ তারিখে ব্রিসবেনে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ৬ জুন, ১৯৬৩ তারিখে ম্যানচেস্টারে সফরকারী ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
কেবলমাত্র ১৯৬৩ সালে ওয়েস্ট ইন্ডিজের বিপক্ষে সিরিজের প্রথম টেস্টে আরেকবার খেলার সুযোগ লাভ করেন। এবারও ইংল্যান্ড দল ফিল্ডিংয়ে নেমে প্রতিপক্ষকে ৫০০-এর অধিক রান তোলার সুযোগ দেয় এবং ফলো-অনের কবলে পড়ে শোচনীয় পরাজয়ের মুখোমুখি হয়। বিপুলসংখ্যক রান প্রতিপক্ষের সংগ্রহে যুক্ত হলেও তিনি মাত্র তিনটি বাই রান দিয়েছিলেন। জন মারেকে শ্রেয়তর ব্যাটিংয়ের কারণে অগ্রাধিকার দেয়া হয়। দ্বিতীয় টেস্টে অংশগ্রহণকালীন তিনি নর্দাম্পটনশায়ারের অধিনায়কের দায়িত্বপ্রাপ্ত ছিলেন।
অবসর
১৯৬২ সাল থেকে পরবর্তী পাঁচ মৌসুম নর্দাম্পটনশায়ারের অধিনায়কের দায়িত্বে ছিলেন। তন্মধ্যে, ১৯৬৫ সালে কাউন্টি দলকে নেতৃত্ব দিয়ে কাউন্টি চ্যাম্পিয়নশীপে দ্বিতীয় স্থানে নিয়ে যান। শিরোপা জয় করা থেকে দলটি মাত্র চার পয়েন্ট পিছিয়ে ছিল ও দলের ইতিহাসের সর্বোচ্চ পর্যায়ের সাথে যুক্ত হয়। ১৯৬৬ সালের পর অবসর গ্রহণ করেন তিনি।
অবসর গ্রহণের পর কিথ অ্যান্ড্রু প্রভাবশালী যুব কোচ ও প্রশাসক হন, ন্যাশনাল ক্রিকেট অ্যাসোসিয়েশনের ভারপ্রাপ্ত কোচিং পরিচালকের দায়িত্ব পালন করেন। অবসর গ্রহণের পর এমসিসি’র সম্মানসূচক সদস্যের মর্যাদাপ্রাপ্ত হন।
ব্যক্তিগত জীবনে বিবাহিত ছিলেন তিনি। ১৯৫৮ সালে জন্মগ্রহণকারী তার সন্তান নীল ভাস্কর শিল্পী। অনেক জনপ্রিয় ক্রীড়া তারকাদের ভাস্কর্য ও প্রতিকৃতি অঙ্কন করেছেন। ২৭ ডিসেম্বর, ২০১০ তারিখে ৮১ বছর বয়সে কিথ অ্যান্ড্রু’র দেহাবসান ঘটে।
সুনীল জোশী
সুনীল বান্দাচার্য্য জোশী (ಸುನಿಲ್‌ ಬಂಡಾಚಾರ್ಯ ಜೋಷಿ; জন্ম: ৬ জুন, ১৯৭০) কর্ণাটকের গদাগ এলাকায় জন্মগ্রহণকারী সাবেক ভারতীয় ক্রিকেটার। ভারত ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডার ছিলেন। বামহাতে ধীরলয়ে স্পিন বোলিংয়ের পাশাপাশি বামহাতে ব্যাটিংয়ে পারদর্শীতা দেখান সুনীল জোশী। ঘরোয়া প্রথম-শ্রেণীর ক্রিকেটে কর্ণাটকের সদস্য ছিলেন তিনি।
প্রারম্ভিক জীবন
রাজ্য পর্যায়ের খেলায় কর্ণাটকের প্রতিনিধিত্ব করেন। ১৯৯৫-৯৬ মৌসুমে রঞ্জি ট্রফিতে ৫০০ রানের পাশাপাশি ৫০ উইকেট নিয়ে ডাবল লাভ করেন। এছাড়াও, ২০০৪ মৌসুমে সংক্ষিপ্তকালের জন্য ইংল্যান্ডের বেডফোর্ডশায়ার কাউন্টি ক্রিকেট ক্লাবে অংশগ্রহণ করেন। ২০০৮ সালে ইন্ডিয়ান প্রিমিয়ার লীগে রয়্যাল চ্যালেঞ্জার্স ব্যাঙ্গালোর দলে প্রতিনিধিত্ব করেন। ঐ দলে তিনি ২০১০ সাল পর্যন্ত চুক্তিবদ্ধ ছিলেন।
খেলোয়াড়ী জীবন
১৯৯৬ থেকে ২০০১ সালের মধ্যে ভারত দলে টেস্ট ও একদিনের আন্তর্জাতিকে সক্রিয় ছিলেন। নিচের সারিতে ব্যাটিংয়ে নেয়ে দলের রান সংগ্রহে প্রভূতঃ ভূমিকা রাখেন। অনিল কুম্বলের ন্যায় বোলারের সাথে জুটি গড়ে বোলিং আক্রমণে অংশ নিতেন। দলের নিয়মিত সদস্য হওয়া স্বত্ত্বেও ১৯৯৯ সালের ক্রিকেট বিশ্বকাপে ভারত দলের সদস্য হিসেবে মনোনীত হননি।
১৯৯৯ সালে এলজি কাপে দক্ষিণ আফ্রিকার বিরুদ্ধে অনুষ্ঠিত একদিনের আন্তর্জাতিকে চমৎকার বোলিং পরিসংখ্যান দাঁড় করান। খেলায় তিনি নির্ধারিত ১০ ওভারে ৬ মেইডেন দিয়ে মাত্র ৬ রানের বিনিময়ে মূল্যবান ৫ উইকেট সংগ্রহ করে দলকে জয়লাভে সহায়তা করেন। তিন বছর পর ওডিআইয়ে উইজডেনের সেরা ১০০ তালিকায় তার অবস্থান ছিল ৭ম।
অবসর
২১ জুন, ২০১২ তারিখে আন্তর্জাতিক ক্রিকেটসহ প্রথম-শ্রেণীর ক্রিকেট থেকে আনুষ্ঠানিকভাবে তিনি অবসর নেন। অবসর নেয়ার পর ক্রিকেট কোচের দায়িত্ব পালন করছেন। হায়দ্রাবাদ ক্রিকেট দলসহ জম্মু ও কাশ্মিরের রঞ্জি দলে কোচ ছিলেন।
আরাদানের জামে মসজিদ
আরাদানের জামে মসজিদ কাজার রাজবংশের সাথে সম্পর্কিত এবং ইমামজাদেহ শাহের সংলগ্ন আরাদানে অবস্থিত।
বেকার্সফিল্ড, ক্যালিফোর্নিয়া
বেকার্সফিল্ড যুক্তরাষ্ট্রের ক্যালিফোর্নিয়ার রাজ্যের কার্ন কাউন্টির একটি শহর। এটি কার্ন কাউন্টির কাউন্টি আসন ও বৃহত্তম শহর। শহরটি সান জোয়াকুইন উপত্যকার দক্ষিণ প্রান্ত ও সেন্ট্রাল ভ্যালি অঞ্চলের কাছে প্রায় ১৫১ বর্গ মাইল (৩৯০ বর্গ কিমি) জুড়ে বিস্তৃত রয়েছে। ২০২০ সালের আদমশুমারি অনুসারে বেকার্সফিল্ডের জনসংখ্যা ৪,০৩,৪৫৫ জন ছিল, এটি মার্কিন যুক্তরাষ্ট্রের ৪৮তম জনবহুল শহর এবং ক্যালিফোর্নিয়ার ৯ম জনবহুল শহর। বেকার্সফিল্ড-ডেলানো মহানগর পরিসংখ্যান অঞ্চল, যার মধ্যে সমস্ত কার্ন কাউন্টি অন্তর্ভুক্ত রয়েছে, ২০২০ সালের আদমশুমারি জনসংখ্যা ছিল ৯,০৯,২৩৫ জন ছিল। এটি মার্কিন যুক্তরাষ্ট্রের ৬২ তম বৃহত্তম মহানগর অঞ্চল। মহানগর অঞ্চলের আরও অন্তর্নির্মিত অংশ রয়েছে, যার মধ্যে বেকার্সফিল্ড এবং শহরের আশেপাশের এলাকা যেমন পূর্ব বেকার্সফিল্ড, অয়েলডেল ও রোজডেল অন্তর্ভুক্ত, এর জনসংখ্যা ৫,২৩,৯৯৪ জন।
বেকার্সফিল্ড কৃষি ও শক্তি উৎপাদনের জন্য একটি গুরুত্বপূর্ণ কেন্দ্র। কার্ন কাউন্টি হল ক্যালিফোর্নিয়ার সবচেয়ে বেশি উৎপাদনশীল তেল উৎপাদনকারী কাউন্টি এবং মার্কিন যুক্তরাষ্ট্রের চতুর্থ-সবচেয়ে উৎপাদনশীল কৃষি কাউন্টি (মান অনুযায়ী)। বেকার্সফিল্ড এবং এর আশেপাশের শিল্পসমূহের মধ্যে প্রাকৃতিক গ্যাস ও অন্যান্য শক্তি নিষ্কাশন, খনি, পেট্রোলিয়াম পরিশোধন, বিতরণ, খাদ্য প্রক্রিয়াকরণ এবং কর্পোরেট সংস্থার আঞ্চলিক অফিস রয়েছে। শহরটি বেকার্সফিল্ড সাউন্ড নামে পরিচিত কান্ট্রি মিউজিক ঘরানার জন্মস্থান।
ইতিহাস
প্রত্নতাত্ত্বিক প্রমাণ হাজার হাজার বছর আগের স্থানীয় আমেরিকান বসতিসমূহের উপস্থিতি নির্দেশ করে। স্প্যানিশ আগমনের পর, বর্তমানের বেকার্সফিল্ডে ইয়োলুমনে নামের একটি ইয়োকুত জনগোষ্ঠী বসবাস করত। ইয়োলুমনে বিবরণ নির্দেশ করে যে উইলু গ্রাম বর্তমান শহরের সীমানায় অবস্থিত ছিল।
এই অঞ্চলের ইয়োকুতরা কার্ন নদীর বদ্বীপের শাখা বরাবর উইগওয়ামে বাস করত এবং হরিণ, টিউল এল্ক, হরিণ, ভাল্লুক, মাছ ও খেলার পাখি শিকার করত।
প্রতিষ্ঠা
থাম্ব|বেকার্সফিল্ডের নামকরণ করা হয়েছে টমাস বেকারের নামে, যিনি এই এলাকায় ১৮৬৩ সালে এসেছিলেন।
জার্মান বংশোদ্ভূত খ্রিস্টান বোহনা কর্তৃক ১৮৬০ সালে প্রতিষ্ঠিত মূল বসতি ১৮৬১ সালের ভয়াবহ বন্যা ভেসে যায়। ক্যালিফোর্নিয়ার স্বর্ণের ভিড়ে যারা এই এলাকার প্রতি আকৃষ্ট হয়েছিল, তাদের মধ্যে থমাস বেকার, তার আইনজীবী ও তার নিজ রাজ্য ওহাইওর মিলিশিয়ার প্রাক্তন কর্নেল ছিলেন। বেকার ১৮৬৩ সালে কার্ন নদীর তীরে চলে আসেন, এলাকাটি বেকার্স ফিল্ড নামে পরিচিত হয়, যা ভ্রমণকারীদের জন্য বিরতিস্থল হয়ে ওঠে। এটি ১৮৭০ সালের মধ্যে ৬০০ জন জনসংখ্যার সঙ্গে কার্ন কাউন্টির প্রধান শহর হয়ে উঠছিল, যা এখন বেকার্সফিল্ড নামে পরিচিত।
১৯৭০ সাল থেকে ২০১০ সাল
বেকার্সফিল্ড ১৯৭০ সাল থেকে ২০১০ সালের মধ্যে ৪০০% বৃদ্ধি পেয়েছে (৭০,০০০ জন থেকে ৩,৪৭,৪৮৩ জন পর্যন্ত), এটি ক্যালিফোর্নিয়ার দ্রুততম বর্ধনশীল শহরসমূহের একটি।
বেকার্সফিল্ডের গিরিপথের ঘনিষ্ঠতা, প্রধানত বৃহত্তর লস অ্যাঞ্জেলেস অঞ্চল ও সান জোয়াকুইন ভ্যালির মধ্যে "ইন্টারস্টেট ৫"-এর তেজন গিরিপথ শহরটিকে একটি আঞ্চলিক পরিবহন কেন্দ্র করে তুলেছে।
১৯৯০ সালে, ন্যাশনাল সিভিক লীগ থেকে অল-আমেরিকা সিটি অ্যাওয়ার্ড অর্জনের জন্য ১০ টি মার্কিন কমিউনিটির মধ্যে বেকার্সফিল্ড অন্যতম ছিল।
বেকার্সফিল্ড এমএসএ-এর ২০১০ সালের মোট মহানগরীয় পণ্য ২৯.৪৬৬ বিলিয়ন মার্কিন ডলারের ছিল, যা শহরটিকে যুক্তরাষ্ট্রের ৭৩তম বৃহৎ মহানগরীয় অর্থনীতিতে পরিণত করেছিল।
ভূগোল
বেকার্সফিল্ড সিয়েরা নেভাদার দক্ষিণ প্রান্তের ঠিক পূর্ব দিকে সান জোয়াকুইন উপত্যকার দক্ষিণ "ঘোড়ার নল" প্রান্তের কাছে অবস্থিত। শহরের সীমা গ্রীনহর্ন মাউন্টেন রেঞ্জের পাদদেশের ও কার্ন ক্যানিয়নের প্রবেশদ্বারের সিকুইয়া জাতীয় বন পর্যন্ত বিস্তৃত। দক্ষিণে উল্লম্বভাবে মাইলের চেয়েও বেশি উচ্চতার সঙ্গে ঐতিহাসিক তেজোন খামার বৈশিষ্ট্যযুক্ত তেহচাপি পর্বতমালা অবস্থিত। পশ্চিমে টেম্বলার পর্বতশ্রেণী অবস্থিত, যার পিছনে ক্যারিজো সমভূমি জাতীয় স্মৃতিস্তম্ভ ও সান আন্দ্রেয়াস চ্যুতি রয়েছে। টেম্বলার রেঞ্জ বেকার্সফিল্ড থেকে প্রায় ৩৫ মাইল (৫৬ কিমি) দূরে উপত্যকার মেঝে জুড়ে বিস্তৃত।
বেকার্সফিল্ড লস অ্যাঞ্জেলেসের প্রায় ১১০ মাইল (১৮০ কিমি) উত্তরে (আই-৫ ও রাজ্য রুট ৯৯-এ প্রায় ২ ঘন্টার গাড়ি যাত্রা) এবং রাজ্যের রাজধানী সাক্রামেন্টো থেকে প্রায় ২৭৫ মাইল (৪৪৩ কিমি) দক্ষিণ-পূর্বে অবস্থিত (প্রায় ৪-ঘন্টা রাজ্য রুট ৯৯-এ গাড়ি যাত্রা)।
অর্থনীতি
বেকার্সফিল্ডের ঐতিহাসিক ও প্রাথমিক শিল্পসমূহ কার্ন কাউন্টির দুটি প্রধান শিল্প তেল ও কৃষি সম্পর্কিত। কার্ন কাউন্টি ২০১৩ সালে মার্কিন যুক্তরাষ্ট্রে সবচেয়ে বেশি তেল উৎপাদনকারী কাউন্টি ছিল। কার্ন কাউন্টি অত্যন্ত উত্পাদনশীল সান জোয়াকুইন উপত্যকার একটি অংশ, এবং দেশের শীর্ষ পাঁচটি উত্পাদনশীল কৃষি কাউন্টির মধ্যে রয়েছে। কার্ন কাউন্টির প্রধান ফসলসমূহের মধ্যে রয়েছে: আঙ্গুর, সাইট্রাস, বাদাম, গাজর, আলফালফা, তুলা ও গোলাপ। শহরটি এই শিল্পসমূহে নিযুক্ত কোম্পানিসমূহের কর্পোরেট ও আঞ্চলিক উভয় প্রকারের সদর দফতরের বাসস্থান হিসাবে কাজ করে।
শিক্ষা
কার্ন কাউন্টিতে প্রতিষ্ঠিত প্রথমদিকের দুটি বিদ্যালয় থমাস বেকারের মালিকানাধীন বিদ্যালয় ছিল, যা ১৮৬৩ সালে বেকার বাড়িতে (বর্তমান ১৯তম এবং এন রাস্তার কাছে) খোলা হয়েছিল; এবং একটি ক্যাথলিক প্যারোকিয়াল বিদ্যালয় ১৮৬৫ সালে রেভেরেন্ড ফাদার ড্যানিয়েল ডেড কর্তৃক হাভিলাহে (তৎকালীন কাউন্টি আসন) খোলা হয়েছিল। নরিস স্কুল ১৮৮০ সালে প্রতিষ্ঠিত হয়েছিল। এই বিদ্যালয়ের জন্য জমি একজন স্থানীয় কৃষক উইলিয়াম নরিস দান করেছিলেন। বিদ্যালয়টিতে ১৮৮০-এর দশকে ১৩ জন থেকে ২০ জন শিক্ষার্থীকে একটি শ্রেণিকক্ষে পড়ানো হয়েছিল। বেকার্সফিল্ড শহর বিদ্যালয় জেলা (বিসিএসডি) হল রাজ্যের বৃহত্তম প্রাথমিক বিদ্যালয় জেলা। বেকার্সফিল্ডের প্রথম উচ্চ বিদ্যালয় "কার্ন কাউন্টি ইউনিয়ন উচ্চ বিদ্যালয়" ১৮৯৩ সালে খোলা হয়। এটির নামকরণ করা দ্বিতীয় বিশ্বযুদ্ধের পর বেকার্সফিল্ড উচ্চ বিদ্যালয় করা হয়।
ফান ওয়ং
ফান ওয়েন ফাং (জন্ম: ২৭ শে জানুয়ারি, ১৯৭১), যিনি মঞ্চনাম ফান ওয়ং হিসেবেই বেশি পরিচিত, সিঙ্গাপুরের একজন অভিনেত্রী, গায়িকা এবং মডেল। স্থানীয়ভাবে প্রথম প্রশিক্ষণপ্রাপ্ত শিল্পী হিসেবে তাকে, জো টাই এবং জিয়াং ইউংকে মিডিয়ার "আহ জেই" (জ্যেষ্ঠ অভিনেত্রী) হিসেবে সম্বধিত করা হয়।
সিঙ্গাপুরের স্টার পুরস্কার ১৯৯৫-এ, ফান বছরের সেরা অভিনেত্রী এবং বছরের সেরা নবাগত অভিনেত্রী উভয় পুরস্কার জয়লাভ করেন; তিনি প্রথম অভিনেত্রী হিসেবে একই সাথে এই দুই বিভাগে পুরস্কার জয়লাভের কৃতিত্ব দেখিয়েছিলেন। চলচ্চিত্র এবং টেলিভিশনের অনুষ্ঠান প্রযোজনার মাধ্যমে এশিয়ার বিভিন্ন দেশে ব্যাপক জনপ্রিয়তা অর্জনের পর, তিনি হলিউডে র চলচ্চিত্রে অভিনয় করা প্রথম সিঙ্গাপুরের অভিনেত্রীতে পরিণত হন, ২০০৩ সালে মুক্তিপ্রাপ্ত হলিউডের সাংহাই নাইটসের মাধ্যমে তিনি এই কৃতিত্ব অর্জন করেছিলেন। তিনি উক্ত চলচ্চিত্রে "চন লিন"-এর চরিত্রে অভিনয় করেছিলেন। তিনি স্টার অ্যাওয়ার্ডে "সর্বকালের পছন্দনীয় অভিনেত্রী" বিভাগে পুরস্কার জয়লাভ করা সর্বকনিষ্ঠ অভিনেত্রী ছিলেন। ২৯ শে সেপ্টেম্বর ২০০৯ তারিখে তিনি অভিনেতা ক্রিস্টোফার লী র সাথে বিবাহ বন্ধনে আবদ্ধ হন।
প্রারম্ভিক দিনগুলো: টেলিভিশন ক্যারিয়ার
ফান ওয়ং সিঙ্গাপুরের এক দর্জি বাবা-মায়ের ঘরে জন্মগ্রহণ করেন, ফানের তিন ভাই-বোন রয়েছে; তার একটি বড় বোন, ছোট ভাই ও ছোট বোন রয়েছে। তিনি টেমসেক মাধ্যমিক বিদ্যালয় থেকে শিক্ষা গ্রহণ করেন, যেখান থেকে তিনি ১৯৮৭ সালে জিএসই 'ও' লেভেল পরীক্ষায় অংশ নেন।
প্রাথমিক স্কুলে এবং শিশুদের বিভিন্ন এসবিসি কার্যক্রমগুলোর মধ্যে ফান ওয়ং একটি শিশু অভিনেত্রী হিসেবে অংশগ্রহণ করতেন। মাত্র ১৬ বছর বয়সে, তিনি সিঙ্গাপুরের একটি ফ্যাশন পত্রিকা দ্বারা সংগঠিত হার ওয়ার্ল্ড প্রতিযোগিতা জয়লাভ করেন। অতঃপর তিনি সিঙ্গাপুরে একটি সফল মডেলিং কর্মজীবন শুরু করেন এবং পরবর্তী দুই বছর তিনি একটি বেসরকারী স্কুলের জিএসই 'ও' লেভেল পরীক্ষায় অংশ নেওয়ার পূর্বে স্বল্প সময়ের জন্য মডেলিংয়ে কাজ করেন। পরবর্তীতে তিনি লাস্যালে আন্তর্জাতিক ফ্যাশন স্কুল থেকে ফ্যাশন বাণিজ্যের ওপর ডিপ্লোমা অর্জন করেন।
ফান ওয়ং ১৯৯৩ সালে তাইওয়ানে চলে যান। তার প্রথম সফলতা কাজগুলোর মধ্যে একটি হলো অয়েল অগ উলানের (বর্তমানে অলে এর তেল) বিজ্ঞাপন যেটি সিঙ্গাপুর এবং তাইওয়ান উভয় দেশে প্রচার করা হয়েছিল। পরের বছর, সিঙ্গাপুরের একজন টেলিভিশন প্রযোজক তাকে খুঁজে বের করেন এবং সিঙ্গাপুরের নাটক সিরিজ ড্রিমস কাম ট্রুর জন্য তাকে অন্তর্ভুক্ত করার সিদ্ধান্ত গ্রহণ করেন, অতঃপর তিনি উক্ত টেলিভিশন প্রযোজকের প্রস্তাবে রাজি হন যার ফলে তিনি ড্রিমস কাম ট্রু তে কাজ করেন। ফান ওয়ং পরবর্তীতে সিঙ্গাপুরের আরো দুটি টেলিভিশন সিরিজ, দ্য চ্যালেঞ্জার (২০১৫ চলচ্চিত্র) এবং ক্রনিকল অব লাইফে অভিনয় করেছেন।
লক্ষ্মণ পান্ডুরং জগতাপ
লক্ষ্মণ পান্ডুরং জগতাপ (জন্ম: ১৯৬৩) তিনি পুনে শহরের চিনওয়াদের একজন রাজনীতিবিদ। তিনি স্বতন্ত্র প্রার্থী হিসাবে ২০০৯ – ২০১৪ সালে চিনওয়াদ থেকে মহারাষ্ট্র বিধানসভার সদস্য হিসাবে নির্বাচিত হয়েছিলেন। তিনি পিসিএমসির বর্তমান বিধায়ক ।
তিনি মাবল আসন থেকে ২০১৪ সালের লোকসভা নির্বাচনে কৃষক ও ওয়ার্কার্স পার্টির প্রার্থী হিসাবে প্রতিদ্বন্দ্বিতা করেছিলেন। ২০১৪ সালে তিনি আবার একই বিধানসভা কেন্দ্রে প্রতিদ্বন্দ্বিতা করছেন তবে বিজেপি প্রার্থী হয়ে। তিনি বর্তমানে আইনসভার সদস্য।
ইমাদুদ্দিন জেনগি
প্রাথমিক জীবন
জেনগির বাবা আক সানকুর হাজিব ছিলেন প্রথম মালিক শাহের অধীনে আলেপ্পোর গভর্নর। ১০৯৪ সালে রাষ্ট্রদ্রোহের অভিযোগে তুতুশ প্রথম দ্বারা শিরশ্ছেদ করেছিলেন। সেই সময়ে জেনগির বয়স ছিল প্রায় ১০ বছর এবং মসুলের গভর্নর কেরবোঘা তার লালনপালন করেছিলেন।
দামেস্কের বিরুদ্ধে জেনগি
১১৩০ সালে জেনগি ক্রুসেডারদের বিরুদ্ধে দামেস্কের তাজুল মুলক বুরির সাথে জোট বেঁধেছিলেন, কিন্তু এটি তার ক্ষমতা বৃদ্ধির জন্য একটি কৌশল ছিল; তিনি বুরির ছেলেকে বন্দী করে তার কাছ থেকে হামা কেড়ে নেন। জেনগি হিমসও ঘেরাও করেছিলেন। হিমসের গভর্নর সেই সময়ে তার সাথে ছিলেন, কিন্তু তিনি এটি দখল করতে পারেননি। তাই তিনি মসুলে ফিরে আসেন। বুরির ছেলে এবং দামেস্কের অন্যান্য বন্দীদের ৫০,০০০ দিনার মুক্তিপণ দেওয়া হয়েছিল। পরের বছর জেনগি বুরিকে ইরাকের হিল্লার আমির দুবাইস ইবনে সাদাকাকে অর্পণের শর্তে ৫০,০০০ দিনার ফেরত দিতে সম্মত হন। দুবাইস মুসতারশিদের হাত থেকে বাঁচতে দামেস্কে পালিয়ে গিয়েছিলেন। যখন খলিফার একজন দূতের দল দুবাইসকে ফিরিয়ে আনতে আসেন, তখন জেনগি তাদেরকে আক্রমণ করেন এবং তার কিছু সদস্যকে হত্যা করেন; রাষ্ট্রদূত দুবাইস ছাড়াই বাগদাদে ফিরে আসেন।
দ্বিতীয় মাহমুদ ১১৩১ সালে মারা যান, যা উত্তরাধিকারের যুদ্ধ শুরু করে। সেলজুক রাজপুত্ররা পারস্যে একে অপরের সাথে যুদ্ধ করে দখল করায়, জেনগি বাগদাদকে তার রাজত্বে যুক্ত করার জন্য অগ্রসর হন। তবে খলিফার সৈন্যদের কাছে তিনি পরাজিত হন এবং সালাহুদ্দিনের ভবিষ্যত পিতা তিকরিতের গভর্নর নাজমুুুদ্দিন আইয়ুবের সাহায্যের ফলে তিনি রক্ষা পান। বেশ কয়েক বছর পরে জেনগি এই গভর্নরকে তার সেনাবাহিনীতে একটি পদ দিয়ে পুরস্কৃত করেন, যা সালাহুদ্দিনের উজ্জ্বল কর্মজীবনের পথ প্রশস্ত করেছিল।
১১৩৪ সালে জেনগি আমির তিমুরতাশের (ইলগাজীর ছেলে) সাথে তিমুরতাশের চাচাতো ভাই রুকনুদ দৌলা দাউদের বিরুদ্ধে মিত্রতা করে আরতুকিদ বিষয়ে জড়িত হন। জেনগির আসল ইচ্ছা অবশ্য দক্ষিণে, দামেস্কে। ১১৩৫ সালে জেনগি শামসুল মুলক ইসমাইলের কাছ থেকে সাহায্যের জন্য একটি আবেদন পেয়েছিলেন, যিনি দামেস্কের আমির হিসেবে তার পিতা বুরির উত্তরাধিকারী হয়েছিলেন। তিনি তার নিজের নাগরিকদের কাছ থেকে তার জীবনের জন্য হুমকি পেয়েছিলেন, যারা তাকে একজন নিষ্ঠুর অত্যাচারী বলে মনে করতেন। ইসমাইল শান্তি পুনরুদ্ধারের জন্য জেনগির কাছে শহরটি সমর্পণ করতে ইচ্ছুক ছিলেন। অবশ্য ইসমাইলের পরিবার বা উপদেষ্টাদের কেউই এটি চাননি। তাই ইসমাইলকে তার নিজের মা জুমুররুদ হত্যা করেছিলেন, যাতে তিনি জেনগির নিয়ন্ত্রণে শহরটি ফিরিয়ে দিতে না পারেন। ইসমাইলের ভাই শিহাবুদ্দিন মাহমুদ তার স্থলাভিষিক্ত হন।
জেনগি ঘটনার এই ক্রমবদল দেখে নিরুৎসাহিত হননি এবং যেভাবেই হোক দামেস্কে পৌঁছেছিলেন। আর এটি দখল করতে চেয়েছিলেন। জেনগির পক্ষ থেকে কোনো সাফল্য না ছাড়াই অবরোধ কিছু সময়ের জন্য স্থায়ী হয়। তারপর যুদ্ধবিরতি করা হয় এবং শিহাবুদ্দিনের ভাই বাহরাম শাহকে জিম্মি করা হয়। একই সময়ে, অবরোধের খবর খলিফা এবং বাগদাদের কাছে পৌঁছেছিল এবং জেনগির জন্য দামেস্ক ত্যাগ করে ইরাকের শাসনের নিয়ন্ত্রণ নেওয়ার নির্দেশ দিয়ে একজন দূত পাঠানো হয়েছিল। বার্তাবাহককে উপেক্ষা করা হয়েছিল, কিন্তু শিহাবুদ্দিনের সাথে যুদ্ধবিরতির শর্ত অনুসারে জেনগি অবরোধ ত্যাগ করেছিলেন। আলেপ্পোতে ফেরার পথে জেনগি হিমস ঘেরাও করেন, যার গভর্নর তাকে ক্ষুব্ধ করেছিলেন এবং শিহাবুদ্দিন মুইনুদ্দিন উনুরকে শাসন করার জন্য পাঠিয়ে সাহায্যের জন্য শহরের আহ্বানে সাড়া দেন।
ক্রুসেডার এবং বাইজেন্টাইনদের সাথে সংঘর্ষ
১১৩৭ সালে জেনগি আবার হিমস অবরোধ করেন, কিন্তু মুইনুদ্দিন সফলভাবে এটি রক্ষা করেন। এর জবাবে দামেস্ক জেনগির বিরুদ্ধে জেরুজালেমের ক্রুসেডার রাজ্যের সাথে জোট করে। সে বছর জেনগি বারিনের যুদ্ধের সময় একটি ক্রুসেডার দুর্গ অবরোধ করেন এবং দ্রুত জেরুজালেমের সেনাবাহিনীকে চূর্ণ করেন। জেরুজালেমের রাজা ফুলক আত্মসমর্পণ করতে রাজি হন এবং তার বেঁচে থাকা সৈন্যদের নিয়ে পালানোর অনুমতি পান। জেনগি, বুঝতে পেরে যে দামেস্কের বিরুদ্ধে এই নতুন অভিযান ব্যর্থ হতে বাধ্য, শাহিবুদ্দিনের সাথে শান্তি স্থাপন করেন, ঠিক সময়ে আলেপ্পোতে বাইজেন্টাইন সম্রাট জন দ্বিতীয় কমনেনাসের প্রেরিত একটি সেনাবাহিনীর মুখোমুখি হওয়ার সময়। সম্রাট সম্প্রতি অ্যান্টিওকের ক্রুসেডার প্রিন্সিপালিটি বাইজেন্টাইন নিয়ন্ত্রণে নিয়ে এসেছিলেন এবং নিজেকে এডেসার দ্বিতীয় জোসেলিন এবং অ্যান্টিওকের রেমন্ডের সাথে মিত্র করেছিলেন। সম্মিলিত বাইজেন্টাইন/ক্রুসেডার হুমকির সম্মুখীন হয়ে জেনগি তার বাহিনীকে একত্রিত করেন এবং অন্যান্য মুসলিম নেতাদের কাছ থেকে সহায়তা নেন। ১১৩৮ সালের এপ্রিলে বাইজেন্টাইন সম্রাট এবং ক্রুসেডার রাজপুত্রের বাহিনী শাইজার অবরোধ করেন, কিন্তু এক মাস পরে জেনগির বাহিনী তাদের ফিরিয়ে দেয়।
১১৩৮ সালের মে মাসে জেনগি দামেস্কের সাথে একটি চুক্তিতে আসেন। তিনি জুমুরুদ খাতুনকে বিয়ে করেছিলেন, একই মহিলা যিনি তার ছেলে ইসমাইলকে হত্যা করেছিলেন এবং তিনি যৌতুক হিসাবে হিমস পেয়েছিলেন। ১১৩৯ সালের জুলাই মাসে জুমুরুদের জীবিত ছেলে শিহাবুদ্দিনকে গুপ্তভাবে হত্যা করা হয় এবং জেনগি শহরটি দখল করতে দামেস্কের দিকে অগ্রসর হন। শিহাবুদ্দিনের উত্তরসূরি জামাল আল-দিনের রিজেন্ট হিসাবে কাজ করা মুইনুুুদ্দিন উনুরের অধীনে একত্রিত দামেস্কানরা, জেনগিকে প্রতিহত করার জন্য জেরুজালেমের সাথে আবার জোট করে। জেনগি জামালুদ্দিনের বালবেকের প্রাক্তন দখলকেও ঘেরাও করেছিলেন এবং মুইনুদ্দিন এর প্রতিরক্ষার দায়িত্বে ছিলেন। নিরাপদ উত্তরণের প্রতিশ্রুতির জবাবে এটি জেনগির নিকট আত্মসমর্পণ করে; কিন্তু তিনি প্রতিশ্রুতি রক্ষা করেননি। তিনি সালাহুদ্দিনের পিতা তার লেফটেন্যান্ট নাজমুদ্দিন আইয়ুবকে অঞ্চলটি প্রদান করেন। জেনগি দামেস্কের অবরোধ ত্যাগ করার পর, জামালুদ্দইন একটি রোগে মারা যান এবং তার পুত্র মুজিরুদ্দিন তার স্থলাভিষিক্ত হন, মুইনুদ্দদিন রিজেন্ট হিসেবে রয়ে যান।
জেনগির বিরুদ্ধে তাদের পারস্পরিক সুরক্ষার জন্য মুইনুদ্দিন জেরুজালেমের সাথে একটি নতুন শান্তি চুক্তি স্বাক্ষর করেন। ১১৪০ সালে মুইনুদ্দিন এবং ক্রুসেডাররা বানিয়াস ঘেরাও করার জন্য একসাথে যোগ দিলে, জেনগি আরও একবার দামেস্ক অবরোধ করেন, কিন্তু দ্রুত আবার এটি পরিত্যাগ করেন। ক্রুসেডার, দামেস্ক এবং জেনগির মধ্যে পরবর্তী কয়েক বছর কোন বড় ধরনের সম্পৃক্ততা ছিল না, তবে জেনগি এরই মধ্যে উত্তরে অভিযান চালিয়ে আশিব এবং হিজানের আর্মেনিয়ান দুর্গ দখল করেন।
১১৪৪ সালে জেনগি এডেসার ক্রুসেডার কাউন্টির বিরুদ্ধে এডেসার অবরোধ শুরু করেন। যা ছিল সবচেয়ে দুর্বল এবং কম ল্যাটিনাইজড ক্রুসেডার রাষ্ট্র। চার মাস অবরোধের পর ২৪ ডিসেম্বর ১১৪৪ সালে এটি দখল করেন। এই ঘটনাটি দ্বিতীয় ক্রুসেডের দিকে পরিচালিত করে এবং পরবর্তীতে মুসলিম ইতিহাসবিদরা এটিকে ক্রুসেডার রাষ্ট্রগুলোর বিরুদ্ধে জিহাদের সূচনা হিসাবে উল্লেখ করেছেন।
মৃত্যু এবং উত্তরাধিকার
জেনগি ১১৪৫ সালে দামেস্ক দখল করার জন্য তার প্রচেষ্টা অব্যাহত রাখেন, কিন্তু ১১৪৬ সালের সেপ্টেম্বরে ইয়ারাঙ্কাশ নামে একজন ফ্রাঙ্কিশ ক্রীতদাস দ্বারা তাকে হত্যা করা হয়, যখন আতাবেগ মাতালভাবে তাকে তার গবলেট থেকে পান করার জন্য শাস্তির হুমকি দি। জেনগি ছিলেন জেনগি রাজবংশের প্রতিষ্ঠাতা। মসুলে তার স্থলাভিষিক্ত হন তার জ্যেষ্ঠ পুত্র সাইফ আল-দিন গাজী প্রথম, এবং আলেপ্পোতে তার স্থলাভিষিক্ত হন তার দ্বিতীয় পুত্র নুর আল-দিন । ১১৪৯ সালে সাইফ মারা গেলে, তার তৃতীয় পুত্র কুতুব আল-দিন মওদুদ মসুলের স্থলাভিষিক্ত হন।
ক্রুসেডার কিংবদন্তি অনুসারে জেনগির মা ছিলেন অস্ট্রিয়ার ইডা (অস্ট্রিয়ার লিওপোল্ড তৃতীয়ের এর মা), যাকে ১১০১ সালের ক্রুসেডের সময় বন্দী করা হয়েছিল এবং একটি হারেমে রাখা হয়েছিল। তিনি ১১০১ সালে ৪৬ বছর বয়সী ছিলেন, জেনগি ১০৮৫ সালে জন্মগ্রহণ করেছিলেন এবং তার বাবা ১০৯৪ সালে মারা যান; তাই এটি সম্ভব নয়।
জেনগি ছিলেন সাহসী, নেতৃত্বে শক্তিশালী এবং তার সময়ের সমস্ত মুসলিম ইতিহাসবিদদের মতে অত্যন্ত দক্ষ যোদ্ধা।
ইবনুল আদিমের মতে:
আনুগত্য পরিষদ (সৌদি আরব)
আনুগত্য পরিষদ (هيئة البيعة হায়াত আল-বায়'আহ ) হলো সৌদি আরবের সিংহাসনের ভবিষ্যত উত্তরাধিকার নির্ধারণের জন্য একটি দায়িত্বশীল একটি সংস্থা। এটি ৭ ডিসেম্বর ২০০৭ সালে বাদশাহ আবদুল্লাহ কর্তৃক গঠিত হয়। গঠনের সময়, কাউন্সিলের উদ্দেশ্য ছিল যখন একজন নতুন রাজা সিংহাসনে বসে একজন ক্রাউন প্রিন্স নিয়োগ করা।
ইতিহাস
পূর্বে, বাদশাহ ফাহদ কর্তৃক প্রবর্তিত মৌলিক আইনের অধ্যায় ২ এর অধীনে একটি বিধান যা পরবর্তী সারিতে নিয়োগ করা রাজার একমাত্র অধিকার, এটি হচ্ছে: রাজা আপাতত উত্তরাধিকারীকে বেছে নেন এবং রাজকীয় আদেশে তাকে তার দায়িত্ব থেকে অব্যাহতি দেন।— অধ্যায় ২, সৌদি আরবের মৌলিক আইনের অনুচ্ছেদ ৫(সি)।
ভূমিকা
অ্যালিজেন্স ইনস্টিটিউশন আইনের অধীনে, রাজা ক্রাউন প্রিন্সের পদের জন্য তিনজন পর্যন্ত প্রার্থীকে মনোনীত করেন। আনুগত্য কাউন্সিল তাদের মধ্যে একজনকে ক্রাউন প্রিন্স হিসেবে বেছে নেয়। কাউন্সিল যদি রাজার মনোনীত সকলকে প্রত্যাখ্যান করে, তবে এটি তার নিজস্ব প্রার্থীকে মনোনীত করতে পারে। তারপরে কাউন্সিলের মধ্যে একটি ভোটের মাধ্যমে ক্রাউন প্রিন্সের সিদ্ধান্ত নেওয়া হয়: রাজা কমিটির মনোনীত প্রার্থীকে প্রত্যাখ্যান করলে, আনুগত্য প্রতিষ্ঠান এই অনুচ্ছেদের A এবং B ধারা অনুসারে রাজার প্রার্থী বা তার নিজের মধ্যে বেছে নেওয়ার জন্য একটি ভোট দেবে। যে মনোনীত প্রার্থী সংখ্যাগরিষ্ঠ ভোট পাবেন তার নাম হবে ক্রাউন প্রিন্স। —  দ্য অ্যালিজেন্স ইনস্টিটিউশন আইনের ধারা ৭।
পরিষদের প্রভাব
ক্রাউন প্রিন্স সুলতানের তিন উত্তরসূরির পদোন্নতি স্বয়ংক্রিয় বলে মনে করে এবং দ্বিতীয় ডেপুটি পিএম নিয়োগের বিষয়ে রাজার রিট (সম্মানিত "ডেপুটি ক্রাউন প্রিন্স" পদের চেয়ে অনেক সাম্প্রতিক) কাউন্সিল প্রমাণ করে। একটি "রাবার স্ট্যাম্প" এর চেয়ে সামান্য বেশি হতে হবে।
সদস্যপদ
কাউন্সিলের সদস্যদের মধ্যে রয়েছে ইবনে সৌদের জীবিত পুত্র, নাতি যাদের পিতা মৃত, অক্ষম বা সিংহাসন গ্রহণ করতে অনিচ্ছুক এবং রাজা ও ক্রাউন প্রিন্সের পুত্ররা। ২০১৯ সাল পর্যন্ত কাউন্সিলের ৩৪ জন সদস্য ছিল। ইবনে সৌদের ৪ জন জীবিত পুত্র, তার ২৯ জন নাতি এবং ১ জন প্রপৌত্র। প্রতিটি নাতি তার মৃত বা অক্ষম পিতার প্রতিনিধিত্ব করে।
২০১৭ সালের জুনে, ৩৪ সদস্যের মধ্যে ৩১ জন যুবরাজ মোহাম্মদ বিন সালমানকে ক্রাউন প্রিন্স হিসেবে নির্বাচিত করার অনুমোদন দেন। যে তিনজন সদস্য তার নির্বাচনের বিপক্ষে ভোট দিয়েছেন তারা হলেন আহমেদ বিন আব্দুল আজিজ, মুহাম্মদ বিন সাদ এবং আব্দুল আজিজ বিন আব্দুল্লাহ । পরে কাউন্সিলের সভায় তার বড় ভাই খালিদ বিন আবদুল্লাহর প্রতিনিধিত্ব করেন।
ট্রি রিসমাহারিনি
ট্রি রিসমাহারিনি (জন্ম ২০ নভেম্বর ১৯৬১) হচ্ছেন সুরাবায়া-এর ২৩তম ও বর্তমান মেয়র। 'রিসমা' নামে তিনি অধিক পরিচিত, তিনি শহরটির ইতিহাসে প্রথম সরাসরি নির্বাচিত এবং প্রথম মহিলা মেয়র।
শিক্ষা
তিনি সেপুলহ নওপেম্বার ইনস্টিটিউট অফ টেকনোলজি, সুরাবায়া থেকে স্থাপত্যের উপর স্নাতক ডিগ্রী অর্জন করেন এবং শহুরে উন্নয়ন ব্যাবস্থাপনার উপর মাস্টার্স ডিগ্রি অর্জন করেন। ২০১৫-এ সেপুলহ নওপেম্বার ইনস্টিটিউট অফ টেকনোলজি থেকে তাকে ডক্টোরাল ডিগ্রী প্রদান করা হয়।
পাবলিক সার্ভিস
তিনি সুরাবায়ার একজন কর্মকর্তা হিসাবে তার কর্মজীবন শুরু করেন। মেয়র নির্বাচিত হওয়ার আগে, তিনি ২০ বছরেরও বেশি সময় ধরে সুরাবায়া শহরের সরকারের সরকারি কর্মকর্তা হিসেবে দায়িত্ব পালন করেন, অবশেষে সুরাবায়া এর প্রোগ্রাম নিয়ন্ত্রণ বিভাগের প্রধান এবং পরবর্তীতে সুরাবায়া ল্যান্ডস্কেপ এবং পরিচ্ছন্নতা বিভাগের প্রধান হন। সুরাবায়ার ইতিহাসে বেশ সমৃদ্ধ ছিল কিন্তু ট্রি রিসমাহারিনির পূর্বের ধারাবাহিক শাসকদের দ্বারা অবহেলার কারণে শহরটিকে একটি কংক্রিটের ডাম্প হিসাবে বর্ণনা করা হতো। যখন ট্রি রিসমাহারিনি প্রথম ২০১০ সালে মেয়র নির্বাচিত হন, তখন মেয়র হিসাবে তার নীতিটি ছিল শহরটিতে খালি জমি এবং খোলা জায়গা তৈরি করা। ভিন্ন প্রসঙ্গ নিয়ে সেখানে এখন এগারোটি প্রধান উদ্যান রয়েছে। এছাড়া অনেক পার্কে ওয়াই-ফাই সুবিধা, লাইব্রেরি, ফিটনেস এবং অন্যান্য ক্রীড়া সুবিধা অন্তর্ভুক্ত রয়েছে। সবচেয়ে বিশিষ্ট হল বুংককুল পার্কের রূপান্তর, যা দক্ষিণ পূর্ব এশিয়ার একটি ক্রস-সাংস্কৃতিকভাবে পাবলিক-সম্পৃর্ক্ত পার্ক হিসাবে স্বীকৃত হয়েছে।
পুরস্কার
তার কর্মজীবনের সময়ে, সুরাবায়া শহরটি "আসিয়ান পরিবেশগতভাবে টেকসই শহর ২০১২" এবং ইন্দোনেশিয়ার সর্বোচ্চ পরিবেশগত পুরস্কার "আদিপুরা কেনকানা" সহ বেশ কয়েকটি পুরস্কার জিতেছে। ফোর্বস ইন্দোনেশিয়া ২০১৩ এ মেয়র রিসমাকে ২০১৩ সালের ১০ জন সবচেয়ে অনুপ্রেরণামূলক মহিলার মধ্যে একজন হিসাবে স্বীকৃতি দেয়। তিনি সম্প্রতি ফরচুন ম্যাগাজিনের বিশ্বের ৫০ জন সর্বশ্রেষ্ঠ নেতার একজন হিসেবে অর্ন্তভুক্ত হয়েছিলেন এবং সিটি মেয়র্স ফাউন্ডেশন নামক একটি শহুরে গবেষণা ইনস্টিটিউট কর্তৃক, বিশ্বের শীর্ষ মেয়রদের মধ্যে একজন নির্বাচিত হন। মার্চ ২০১৬-এ, তিনি ইসলামী শিক্ষাগত বৈজ্ঞানিক ও সাংস্কৃতিক সংগঠন কর্তৃক প্রদত্ত কায়রো বিশ্ববিদ্যালয়ে "আইডিয়াল মাদার অ্যাওয়ার্ড ২০১৬" ভূষিত হন।
বিতর্ক
তার পতিতাবৃত্তি বন্ধ করার নীতিটি সহায়তা ও স্বাস্থ্যসেবা কর্মীদের দ্বারা অকার্যকর হিসাবে সমালোচিত হয়েছে এবং যৌন বাণিজ্যের অবসান করার জন্য কিছুই করছে না। তার সমালোচকরা বলছেন যে পতিতাবৃত্তি বন্ধ করা অনেক যৌন কর্মীকে আরও বিপজ্জনক এবং অনিয়মিত অবস্থায় কাজ করতে বাধ্য করে এবং এ কারণে রোগের ঝুঁকি বাড়ে। যদিও তার এই সংষ্কারের পক্ষে ইন্দোনেশিয়ায় অনেক সমর্থনও রয়েছে।
ইউনিটি (ডেক্সটপ পরিবেশ)
ইউনিটি হল গ্নোম ডেক্সটপ এনভাইরোনমেন্টের একটি শেল ইন্টারফেস, যা ক্যানোনিকাল লিমিটেড উবুন্টু অপারেটিং সিস্টেমের জন্য তৈরী করেছে। উবুন্টু ১০.১০ এর নেটবুক সংস্করণে এটি ব্যবহার করা হয়েছে। নেটবুক এর স্ক্রীন এর আকার ছোট থাকে এবং এই এই সীমিত স্থানটি আরও কার্যকরীভাবে ব্যববহার করার সুযোগ করে দেয় উইনিটি, উদাহরণ স্বরূপ এটির ভার্চুয়াল অ্যাপলিকেশন সুইচার কথা বলা যেতে পারে।